အရောင်

အရောင်ရေ အလင်း၏ စွမ်းအင်တစ်မျိုးကို မျက်စိဖြင့် ခံယူရဟိရေအခါ၌ ဖြစ်ပေါ်ရေ အာရုံခံစားမှုပင် ဖြစ်တေ။ အလင်းဧ စွမ်းအင်စွာ သိပ္ပံပညာအလိုအရ တစ်နိရာမှ တစ်နိရာသို့ လှိုင်းချချေတိ ပုံစံနန့် လားလာရေလို့ ယုံကြည်ရရေ။ အလင်းလှိုင်းတိစွာ တစ်မျိုးနန့်တစ်မျိုး အရှည်ချင်း ခြားနားနိုင်ပြီးကေ ထိုမျိုးမတူရေ အလင်းလှိုင်းတိ ကျွန်ုပ်ရို့ မျက်စိအထက်သို့ ကျရောက်လာ ရေအခါ၌ ဖြစ်ပေါ်သည့် အာရုံကိုလိုက်ပနာ အရောင်အမျိုးမျိုး မြင်ရခြင်းဖြစ်တေလို့ ဆိုလိုပါရေရေ

တစ်ခါတစ်ရံတွင် အရောင်အသီးအသီးကို မှန်ကန်စွာ ခွဲခြားပြီး မမြင်နိုင်ရေ လူစားမျိုးကို တွိ့ရတတ်ရေ။ အရောင်တစ်မျိုးတည်းကိုပင်ကေ တစ်မျိုးစီ ကွဲလွဲပြီး မြင်ရရေလူစားမျိုးလည်း ဟိသိမ့်ရေ။ ယင်းပိုင် ဖြစ်ခြင်းမှာ အလင်းလှိုင်းနန့် ဇာတစ်ခုလည်းသော မသက်ဆိုင်ပေ။ မျက်စိ၌ တစ်ခုခု ချွတ်ယွင်းမှုကြောင့် ခံစားရသည့်အာရုံလွဲမှားရခြင်းဖြစ်ရာ ထိုအဖြစ်မျိုးကို အရောင်မြင်မှားခြင်းဟု ဆိုရလီရေ။

အရာဝတ္ထု အသီးအသီး၌ အနီ၊ အဝါ၊ အပြာ အစဟိရေဖြင့် အရောင်အမျိုးမျိုး ထင်လျက် ဟိရာတွင် အမှန်စင်စစ် ထိုအရာဝတ္ထုတိ၌ ကိုယ်ပိုင်အရောင်ဆိုပနာ မဟိပေ။ အဆိုပါ အရာဝတ္ထုရို့မှ ပြန်ဟပ်လိုက်ရေ အလင်းရောင်ကို မြင်ရခြင်း ဖြစ်လီရေ။ အရာဝတ္ထု အသီးအသီးတွင် အချို့က မိမိအပေါ် ကျရောက်လာရေ အလင်းရောင် အားလုံးကို ပြန်ဟပ်ပီးရေ။ အချို့က အလင်းရောင်ခြည်အားလုံးကို စုပ်ယူလိုက်ရေ။ အချို့ကမူ အလင်းရောင် အချို့တစ်ဝက်ကို စုပ်ယူပနာ ကျန်ရောင်ခြည်တိကို ပြန်ဟပ်ပီးရေ။

အလင်းရောင်အားလုံးကို ပြန်ဟပ်ပီးတတ်သေစာ အရာဝတ္ထုမျိုးမှာ အလင်းရောင် အပြာတွင် အပြာရောင် အဖြစ်ဖြင့် လည်းကောင်း၊ အလင်းရောင် အဝါတွင် အဝါရောင်အဖြစ်ဖြင့် လည်းကောင်း၊ ရောင်စုံအလင်းလှိုင်း အားလုံးပါဝင်သည့် နေရောင်ကဲ့သို့ရေ အလင်းရောင်အဖြူတွင် အဖြူရောင်အဖြစ်ဖြင့်လည်းကောင်း မြင်ရလီရေ။ အလင်းရောင်ခြည်အားလုံးကို စုပ်ယူလိ့ဟိရေ အရာဝတ္ထုမျိုးမှာ မည်သည့်အလင်းရောင်တွင်ဖြစ်စေ အနက်ရောင်အဖြစ် ဖြင့်သာ မြင်ရမြဲ ဖြစ်လီရေ။

အလင်းရောင်ခြည်အချို့ကို စုပ်ယူပနာ အချို့ကို ပြန်ဟပ်ပီးတတ်ရေ အရာဝတ္ထုမျိုးမှာမူ ထိုအရာဝတ္ထု ပြန်ဟပ်ပီးရေ အလင်းရောင်ခြည်ကို လိုက်ပနာ အရောင်အမျိုးမျိုး ထင်ရလီရေ။ ပုံစံအားဖြင့် အစိမ်းရောင် မြင်ရရေ သစ်ရွက်ရို့ရေ အစိမ်းအလင်းရောင်ခြည်ကိုသာ ပြန်ဟပ်ပီးပနာ အခြားအလင်းရောင်ခြည် အားလုံးကို စုတ်ယူလိုက်ရေ။ ထိုကြောင့် သစ်ရွက်ကို နေ့ဘက်တွင် အစိမ်းရောင် မြင်ရပြီးကေ နေရောင်တွင် မဟုတ်ပဲ အနီရောင်အလင်းတွင် ပြရေအခါ၌မူကား ပြန်ဟပ်စရာ အစိမ်းအလင်းရောင်ခြည် မဟိသည့်အတွက် အနက်ရောင် ဖြစ်လားလီရေ။ အနီရောင်ပစ္စည်းတစ်ခုကို အပြာရောင် အလင်းတွင်ပြက အနက်ရောင် ထင်ခြင်းမှာလည်း ဤသဘောပင် ဖြစ်ရေ။ အလင်းပိတ် ပစ္စည်းမှန်ကေ အားလုံး ဤအများပင် ဖြစ်လီရေ။

ရေ၊ မှန်စရေ အလင်းပေါက်ပစ္စည်းတိ အရောင်အမျိုးမျိုးထင်ရခြင်းမှာ ထိုပစ္စည်းရို့ကို ဖောက်ထွင်း လားနိုင်ရေ အလင်းရောင်ခြည်အပေါ်တွင် အခြီတည်လီရေ။ ပုံစံအားဖြင့် အစိမ်းရောင် မှန်တစ်ချပ်ရေ အစိမ်းရောင် မဟုတ်ရေ အခြား အလင်းရောင်ခြည်ဖြစ်က ဖောက်ထွင်း ဖြတ်သန်းခွင့်ကို မပီးပေ။ ရေကြည် ရေသန့်မှာမူ မည်သည့် အလင်းရောင်ခြည်ကို မဆို ညီတူညီမျှ ဖောက်ထွင်းခွင့်ပီးပနာ ဤပစ္စည်းကို အရောင်မဲ့ ပစ္စည်းဟုခေါ်လီရေ။

ပန်းချီဆရာသုံး အရောင်ဆီးတိနန့် အခြား မှင်အမျိုးမျိုး၊ ဆိုးဆီး၊ သုတ်ဆီးအမျိုးမျိုးရို့တွင် အနီ၊ အဝါနန့်အပြာ အရောင်သုံးမျိုးဟိက ထိုအရောင်တိမှ အခြား မိမိလိုရာ အရောင်တိကို စပ်ယူနိုင်အတွက်နန့် ထို အရောင်သုံးမျိုးကို မူလအရောင်တိဟု ခေါ်စမှတ်ပြုကတ်ရေ။ အနီနန့် အဝါကိုစပ်ကေ လိမ္မော်ရောင် ကိုလည်းကောင်း၊ အဝါနန့်အပြာကို စပ်ကေ အစိမ်းရောင်ကို လည်းကောင်း၊ အပြာနန့်အနီကိုစပ်ကေ ခရမ်းရောင်ကို လည်းကောင်းရပနာ ယင်းပိုင် တစ်ဆင့်ခံရဟိရေ အရောင်တိကို တစ်ခါတစ်ရံ တစ်ဆင့်ခံ အရောင်တိဟု ခေါ်ကြပြန်ရေ။ တစ်ဖန် အနီနန့် စိမ်းပြာကိုလည်းကောင်း၊ အဝါနန့် မဲပြာကိုလည်းကောင်း ရောစပ်ကေ အနက်ရောင်ရပနာ ယင်းပိုင် အနက်ရောင်ပီးရေ အရောင်စုံတွဲတိကိုမူ ဖြည့်ဘက်အရောင်တိ ဟူပနာ ခေါ်ကြလီရေ။ 

အရောင်တစ်မျိုးတွင် အဖြူရောင်ကို ရောစပ်ပီးကေ အရောင်နုကို ရဟိပနာ အရောင်ပုပ်ကို လိုကေကား အနက်ရောင်ကို ရောစပ်ပီးရလီရေ။ သိပ္ပံပညာသျှင်ရို့၏ အဆိုအရ သာမန် မျက်စိဖြင့် ကြည့်မြင်နိုင်ရေ အရောင်ပေါင်းမှာ တစ်ထောင်ခန့်ဟိပနာ အရောင်နု အရောင်ပုပ်ပေါင်းမှာ နှစ်သန်းကျော်မျှ ဟိရေဟု ဆိုလီရေ။
မြန်မာ့စွယ်စုံကျမ်း၊ အတွဲ(၁၄)

ကိုးကား